cyanic-selkie/wikianc huggingface dataset:
In vitro-fertilisering
Nytte og risiko
Antall tvillingfødsler er høyt ved bruk av IVF. Stimuleringen av eggstokkene kan føre til ovarialt hyperstimuleringssyndrom, og ca 1% av alle som forsøker IVF trenger behandling for dette. Barn som fødes etter IVF har en økt fare for bl.a. lav fødselsvekt, medfødt hjertefeil og leppe-kjeve-ganespalte.
Kontroverser
I Norge er IVF kun lovlig dersom en av de to som ønsker barn er befruktningsudyktig. IVF er en forutsetning for at barn skal kunne unnfanges via eggdonasjon eller surrogati. Overflødige egg som er befruktet (embryo) men ikke settes tilbake i kvinnens livmor, kan anses som menneskeliv eller potensielle menneskeliv, og behandling av disse er gjenstand for en moralfilosofisk diskusjon. IVF åpner for preimplantasjonsdiagnostikk slik at man potensielt kan sortere ut embryo med kromosomfeil eller uønskede egenskaper. Hvilke egenskaper som er uønskede er kontroversielt, særlig for de som allerede har kromosomfeil eller sykdommer som gir grunnlag for sortering. I Norge må sæddonorer til IVF oppføres i et donorregister og kan ikke være anonyme. Registeret skal bistå personer født via IVF som etter de er fylt 18 år ønsker å vite hvem som er deres genetiske opphav.
Det har skjedd at befruktede egg er blitt forbyttet. Carolyn Savage fikk i 2009 feil egg, og valgte å gi barnet hun fødte til de genetiske foreldrene. Susan Buchweitz, en enslig mor, fikk sitt egg forbyttet. Den genetiske faren til barnet ble som følge av lovene barnets far, og krevde samværsrett. Buchweitz saksøkte klinikken og legen som forbyttet embryoene mistet lisensen.
The Daily Telegraph
The Daily Telegraph ble opprettet i 1855 og er en av de to siste britiske avisene i storformat, ved siden av The Financial Times. The Daily Telegraphs søsterutgave, The Sunday Telegraph ble grunnlagt i 1961. I november 2005 var The Daily Telegraph Storbritannias bestselgende avis i storformat, med et daglig salg på 904 955, sammenlignet med 692 581 for The Times, 261 193 for The Independent og 378 618 for The Guardian. Ifølge en leserundersøkelse i 2004 var 61 % av avisens lesere tilhengere av det konservative partiet, i befolkningen som helhet var 31 % tilhengere av partiet.
Avisen har vært så nært knyttet til det konservative partiet at den spøkefullt benevnes som «The Torygraph». Av avisens kjente skribenter kan nevnes Winston Churchill, da han deltok i felttoget i «North West Frontier Province» sendte han artikler til The Daily Telegraph. Før første verdenskrig gjorde avisen et berømt intervju med keiser Wilhelm II, som var sterkt negativt til Storbritannia.
Nettavis
Nettavisen som er tilknyttet papirutgaven, er Telegraph.co.uk. Den inkluderer artikler fra papirutgavene til The Daily Telegraph og The Sunday Telegraph, samt «breaking news», «features», «picture galleries» og blogger.
Den ble kåret til «UK Consumer Website of the Year 2007» av «the Association of Online Publishers».
Nettstedet blir ført tilsyn med av Edward Roussel, digital redaktør for eierselskapet, Telegraph Media Group, og Marcus Warren som redaktør. Øvrig redaksjonsstab omfatter blant annet Shane Richmond, Ian Douglas og Chei Amlani,
Per Ivar Staberg
Per Ivar Staberg (født 16. oktober 1969) er en norsk fotballdommer.
Staberg dømmer for Malmefjorden Idrettslag og har siden 1995 dømt over 250 kamper i Eliteserien. Han var FIFA-dommer mellom 2003 og 2006. Før 2012 representerte han Harstad Idrettslag. Staberg dømte sin siste kamp i Eliteserien den 9. november 2014 mellom Sarpsborg 08 og Lillestrøm på Sarpsborg stadion. Staberg dømte cupfinalen i 2007 mellom og.
Varmtvannsbereder
En varmtvannsbereder er et apparat konstruert for å berede og eventuelt lagre varmtvann til husholdninger, institusjoner og industri. Begrepet varmtvann kan deles inn i to grupper: varmtvann (opp til 80 °C) og hetvann (over 80 °C). Varmtvann brukes hovedsakelig i husholdninger, industri, kontor og institusjoner. I storhusholdning, næringsmiddelindustri og så videre, hvor det på grunn av hygieniske krav er behov for høyere temperatur, benyttes også hetvann.
Tappested for forbruksvann skal ikke ha vanntemperatur som kan forårsake forbrenningsskade. For varmtvann til personlig hygiene i barnehager, omsorgsboliger etc. bør maksimumstemperaturen ikke overstige 38 °C ved tappestedet. For øvrige installasjoner bør temperaturen ikke overstige 55 °C. Dette ivaretas stort sett ved at beredere er utstyrt med blandeventil.
Forskjellige typer varmtvannsberedere
Beredere kan deles i tre grupper:
Forrådsbereder
En forrådsbereder er en isolert tank for oppvarming (beredning) av vann. Forråd betyr her oppspart eller lagret mengde med sikte på senere bruk. Begrunnelsen for et visst volum på tanken er at en med en stor tank kan tappe store mengder varmt vann over kort tid mens en kan bruke lengre tid på oppvarmingen. En moderne bereder står under konstant trykk fra forsyningsnettet, som ofte er koblet til et vannverk. Som oftest er den utstyrt med et eller flere elektrisk(e) element(er). Elementet er styrt av en driftstermostat og en sikkerhetsutløser som vil bryte strømmen om driftstermostaten svikter. Berederen er også utstyrt med en sikkerhetsventil som slipper ut trykk om dette ved en feil, eller grunnet ekspansjon av vannet under oppvarming, blir for høyt.
Beredere produseres i volumer fra noen få liter til mange tusen liter. Beredere kan også varmes opp med andre energikilder som: Varmepumpe, solenergi, bioenergi, fossil olje eller gass. I nyere systemer er ofte berederen en integrert del av husoppvarmingssystemet. Berederen er da ofte utformet som en dobbeltmantlet bereder med to kammer, ett for tappevann og ett for varmeanlegget. Et alternativ til dobbeltmantel, som er mer vanlig de senere år er innebygget spiral eller en ekstern varmeveksler.
I dag er boligberedere hovedsakelig produsert i rustfritt stål og isolert med polyuretanskum. Frem til 2006 var det mest vanlig med mineralullisolasjon.
Oppvarmingstid på forrådsbereder
For å regne ut hvor lang tid det tar å varme opp en forrådsbereder på 200 liter med 2 kW varmeelement fra 5 °C til 70 °C (∆t 65 K) blir formelen som følger:
For eksempel vil en 200 liters tank med ønsket oppvarming fra 5 °C til 70 °C, gi et energibehov på:
For å få tiden kan energibehovet deles på effekten til varmeelementet i berederen (kWh/kW). En standard 200 liters tank kan ha varmeelementet med en effekt på 2 kW. Ved å ta denne brøken vil det dermed ta: for å varme opp en 200-litersbereder med 2 kW-varmeelement fra 5 til 70 °C.
Gjennomstrømningsvarmer
En gjennomstrømningsvarmer er en kompakt vannvarmer uten tank eller forråd. Vannet varmes i samme øyeblikk som det tappes, så lenge kranen er åpen. Sammenlignet med tradisjonelle forrådsberedere kan gjennomstrømningsvarmere være energisparende og plassbesparende. Energisparing oppnås ved at den er elektrisk avslått når det ikke tappes. Imidlertid er sparepotensialet noe lavere enn det som ofte hevdes. Dette fordi varmetapet fra en forrådsbereder kommer husets oppvarming tilgode i fyringssesongen. Gjennomstrømingsvarmere er oftest plassert nær tappestedet, noe som forutsetter en varmer for hvert tappested eller våtrom. I større anlegg er dette upraktisk.
Felles for gjennomstrømningsvarmere er et meget stort behov for energi under tapping. Dette kan gjøre det nødvendig å forsterke husintallasjonen før en elektrisk gjennomstrømningsvarmer kan tas i bruk. Se eksempel på strømbehov lengre ned.
Effektbehov, gjennomstrømningsvarmer
Noen eksempler på effektbehov for gjennomstrømningsvarmere er gitt under. Sammenlignet med en vanlig 2 kW varmtvannsbereder med tank har en gjennomstrømningsvarmer behov for betydelig høyere effekt.
Eksempel 1, med forutsetninger om kaldtvann 5 °C, dusjvann 38 °C, ∆t = 33 K (temperaturdiferanse på 33 grader Kelvin):
Eksemepl 2, med forutsetninger om kaldtvann 10 °C, dusjvann 38 °C, ∆t = 28 K:
Beregningene er utført etter følgende utregning
Q × Cj × ∆t = antall joule (energi) som trengs for å varme opp angitt mengde vann i kg. 1 liter vann veier cirka 1 kg. Derfor kan en enkelt beregne resultatet i energi pr liter.
For å regne dette om til Watt må en regne inn tiden. Cj er den energimengden som medgår for å varme opp 1 gram vann en grad K. I dette tilfelle ønsker vi effekten pr. liter/ minutt og må dermed dele på 60.
Eksempel 12 liter pr. minutt fra 5 °C til 38 °C: 12 liter/pr min x 4,18 x 33 : 60 = 27,59 kW
Strømbehov, gjennomstrømningsvarmer
Eksempel på strømbehov ved effektuttak på 23,0 kW, avrundet opp til nærmeste hele ampere (A):
De høye amperetallene i disse disse eksemplene er nok årsaken til det store omfanget i bruk av tradisjonelle forrådsberedere. Med introduksjon av gass til boligoppvarming og der det er tilgang på høye strømeffekter i korte intervaller er gjennomstrømningsvarmere et godt alternativ grunnet sin kompakte form. På tappesteder med behov for små mengder, eksempel vaskeservanter er det også et godt alternativ, da en kan klare seg med 10 – 16 Ampere strømtilførsel ved 230 Volt. Imidlertid er det en klar ulempe ved de fleste elektriske gjennomstrømningsvarmere, de krever at varmtvannskranen er enten lukket eller helt åpne. Dersom den settes i en mellomstilling vil vannet blir svært varmt og varmen vi til slutt koble ut på grunn av overopphetning. Dette fordi enklere elektriske gjennomstrømningsvarmere ikke har noen regulering av tilført effekt.
Ut fra miljøhensyn vil en ved å plassere vannvarmeren nær forbruksstedet unngå varmetapet i fordelingsledningene. Begge typer beredere vil ha behov for sikkerhetsventiler og sikkerhetstermostater og står under konstant vanntrykk fra nettet. Gassvarmeren er også utstyrt med flammeføler, som stenger gasstilførselen om pilotflammen slukker.
Varmtvannsbeholder
En varmtvannsbeholder er en eldre type vannvarmer med forrådstank og trykkløs beholder. I likhet med moderme forrådsberedere var de vanligvis oppvarmet med et elektrisk element.
Når en varmtvannsbeholder tappes tilføres kaldt vann til bunnen av tanken, og varmt vann flyter ut fra toppen og ledes via et åpent rør i en treløpsventil frem til tappestedet. En treløps ventil består av to ventiler og et åpent rør. Kaldvannskrana funksjonerer som normalt. «Varmtvannskrana» er egentlig en kaldvannskran hvor utløpet ledes til tanken. Returen fra tanken ledes inn i et åpent rør hvor en ved behov blander inn passe mengde kaldt vann.
Slike beholdere produseres ikke lenger i Norge og brukes ikke til generelt varmtvann, men det finnes små varianter beregnet for vaskeservanter og tappesteder med små vannbehov. Beholderme trenger ikke sikkerhetsventil, da utløpet alltid er åpent. Det er derfor vanlig at det drypper litt i kranen når beholderen er under oppvarming.
Denne teknologien er gammel. Det finnes eksempel på at fagfolk ikke lengre kjenner til virkemåten i en varmtvannsbeholder. Dette kan få katastrofale følger. I februar 2010 var det et eksempel hvor en rørlegger byttet blandebatteri (kran) i en kjøkkenbenk med varmtvannsbeholder. Vedkommende brukte et ordinært toløps batteri og stengte dermed det åpne løpet som finnes i et treløps batteri. Den elektriske termostaten i beholderen var gammel og defekt, med resultat at vannet i beholderen kokte og beholderen eksploderte.
Det ble også utviklet en løsning der den spesielle treløpsvetilen ble erstattet med en fødekasse på loftet. Her stod beholderen under et meget lavt trykk. Fødekassen kan sammenlignes med en toalettcisterne med flottørventil. Flottørventilen holdt et konstant vannivå i fødekassen. Fra denne ble kaldt vann ledet inn i bunnen av tanken. En kunne dermed bruke vanlige tappebatterier, men trykket på varmtvannet var lavt. Under oppvarming ville vannivået i cisternen stige noe. Dette ble fanget opp av ledig volum eller ledet bort ved overløp.
Ekspansjon og drypp fra sikkerhetsventilen
I likhet med varmtvannsbeholderens drypp fra kranen under oppvarming, vil sikkerhetsventilen på en forrådsbereder kunne dryppe i enkelte tilfeller.
Vann utvider seg (ekspanderer) rundt 3 % under oppvarming fra 5 til 70 °C. I en bereder på 200 liter tilsvarer dette en ekspansjon på cirka 6 liter. Vann regnes som ikke-komprimerbart, og den overskytende væsken må derfor ledes bort fra berederen. Vanligvis skyves ekspansjonsvannet tilbake på kaldtvannsledningen og mot nettet fra vannverket. Man ønsker lavere trykk i sanitæranlegget inne i huset enn det er i det offentlige nettet, og det er i dag vanlig at de fleste installasjoner har en trykkreduksjonsventil. En reduksjonsventil fungerer slik at den samtidig er en tilbakeslagsventil. Det økende vannvolumet på innsiden vil ikke lenger kunne føres tilbake til det offentlige nettet og det oppstår et øket trykk inne i husets rørnett. Dette kan man også se på reduksjonsventilens manometer (trykkmåler), hvor en kan avlese et høyere trykk enn reduksjonsventilen er innstilt på. Dette trykket normaliserer seg straks en kran åpnes. Dersom det ikke er noen lekkasjer i kraner eller toaletter vil dette overtrykket kunne nå utløsertrykket for sikkerhetsventilen på varmvannsberederen, som normalt er cirka 9 bar (0,9 MPa), og ekspansjonsvannet ledes ut denne veien.
En annen mulig årsak til drypp fra varmtvannsberederens sikkerhetsventil er dersom en ikke har reduksjonsventil og trykket på nettet overstiger 9 bar som er vanlig utløsertrykk for en slik sikkerhetsventil.
For å unngå at det dannes en vanndam på gulvet foran berederen kan det monteres et ekspansjonskar på kaldtvannstilføselen til varmtvannsberederen. Dette er en lukket tank på cirka 10–18 liter som er delvis luftfylt.
Legionella
Legionella er en vanlig forekommende bakterie som under gitte betingelser kan føre til legionærsyken. Sykdommen ble først beskrevet i juli 1976 i Philadelphia, hvor det var et større utbrudd av sykdommen under årsmøtet til the American Legion (amerikanske krigsveteraner), derav navnet.
Om forholdende ligger til rette kan det blomstre opp legionellabakterier i varmtvannssystemer. Det er derfor viktig at selve berederen holder en temperatur som godt overstiger 60 °C. Det er tilstrekkelig at berederen varmes opp til en tilstrekkelig temperatur med jevne mellomrom. Likeledes bør man med jevne mellomrom gjennomspyle røranlegg og dusjhoder med vann som holder en tilstrekkelig temperatur. Eksempelvis har moderne avanserte varmepumper programmer som ivaretar desinfisering av berederen.
Idrettsforeningen Birkebeineren
Historie
Den 4. januar 1904 ble en del av de idrettsinteresserte i Krokstadelva sammenkalt til et møte på Hasselgården. Hensikten var å stifte en idrettsforening og få samlet idretten i bygda. Resultatet ble at man stiftet idrettsforeningen, men man ble aldri enige om navnet. Dette ble utsatt til et senere møte, hvor medlemmene skulle komme med forslag. På et senere møte forelå det flere forslag, blant annet fra Anders Stake med forslaget «Birkebeineren». Dette forslaget ble vedtatt, og har siden vært foreningens navn.
Fotball
Fotballgruppa startet i 1907, men holdt det bare gående i en sesong. I 1914 forsøkte fotballgruppa seg igjen, men etter to sesonger var det slutt igjen. Alle gode ting er tre, og i 1921 startet de nok en gang. I årene 1928 til 1933 spilte IBK flere gode kamper og nådde hovedserien. I 1933 meldte Birkebeineren seg inn i Arbeidernes Idrettsforbund, og i 1935 ble laget AIF-mestere etter 2-1 seier over Sparta fra Sarpsborg på Dæhlenengen grusbane. IBK gjentok triumfen i 1939 da Sprint, Moss ble slått 1-0 foran 5 000 tilskuere på Bislett.
I 1945 startet Birkebeineren igjen med fotball. AIF og NFF var nå samme forbund, slik at Birkebeineren nå hadde mulighet til å spille mot alle klubbene. Dette gikk godt, og i 1945 og 1947 kom laget til 3. runde i cupen. Dette er klubbens beste prestasjon under NFF. Birkebeineren hadde også gode sesonger i 1946 til 1948. I 1948 var IBK nær ved å komme opp i hovedserien.
Perioden 1949 til 1962 var stort sett bare en tilbakegang for klubben, og ved gressbaneåpningen i 1963 var laget i 6. divisjon. I 1964 startet laget i 5. divisjon. Her var IBK fram til 1973 da laget rykket opp til 4. divisjon. I 1975 spilte laget meget godt og vant avdelingen. I opprykkskampen mot Strømmen tapte IBK 2-1 og 2-0.
I perioden 1976 til 1982 holdt laget seg godt i 4. divisjon, men i 1983, som var et dårlig år, rykket laget ned og måtte starte i 5. divisjon i 1984. Det skulle ikke gå stort bedre der, for A-laget rykket ned til 6. divisjon. 1986 ble A-laget kretsmestere i 6. divisjon etter å ha slått Heradsbygda 4-1 og 7-2 i KM-finalen, etter blant annet å ha tatt 38 av 44 mulige poeng.
I 1990 var Birkebeineren bare ett mål unna opprykk til 4. divisjon. Sesongen etter rykket de imidlertid opp til 3. divisjon. Kai Lagesen ble toppscorer med hele 25 mål. I 1992 rykket laget ned til 4. divisjon igjen. Først i 1995 klarte Birkebeineren å rykke opp til 3. divisjon, og siden har de vært der.
Den beste sesongen i nyere tid var utvilsomt 2001-sesongen da IBK endte på en 2.-plass etter Strømsgodset 2. Ettersom SIF rykket ned fra Tippeligaen, var det IBK som skulle spille om kvalifisering til 2. divisjon. Jerv fra Grimstad var motstander og Birkebeineren vant 2-1 hjemme på Årbogen før de tapte 3-1 borte og tapte sammenlagt. Ole Grøndahl ble toppscorer med 30 seriemål.
I 2005 endte Birkebeineren på tredjeplass i 3. divisjon, men havnet likevel hele 22 poeng bak Mjøndalen og Stabæk 2 som havnet a poeng.
I 2006 ble det 5.-plass etter en sesong som var preget av spillerfrafall og mange skader.
I 2009 ble det avdelingsseier i 3. divisjon avd. 08 og kvaliktap sammenlagt 5-3 mot Førde.
Etter mange år i toppen av 3. divisjon lykkes det endelig for IBK å rykke opp til 2. divisjon i 2011-sesongen. Opprykket var klart allerede fem serierunder før slutt, da laget hadde en ledelse på 16 poeng til nærmeste utfordrer som var Hønefoss BK 2. Den 19. september 2011 var opprykket sikret, og Birkebeineren spilte 2. divisjonsfotball i 2012-sesongen.
Etter sesonger hvor de snuste på gode plasseringer i 2. divisjon, ble et uheldig trenerskifte før 2014-sesongen skjebnesvangert. Marko Tanasic ble ansatt og fikk mot slutten av sesongen sparken. Tidligere A-lagstrener Arne Marcussen tok over roret resten av sesongen og neste sesong i 3. divisjon. Før sesongen mistet de hele stammen fra A-laget. Inn kom lovende juniorer, noen få seniorer og noen guttespillere - alle fra B-laget i 4. Divisjon. Denne sesongen endte også med nedrykk for Birkebeinerne. Det samme gjorde 2016-sesongen i 4. divisjon, da under ledelsen til spillende trener Pål Marcussen (keeper), sønnen til Arne Marcussen, og Thomas Kolbjørnsen.
Den mest minnerike kampen for guttene i gult og blått var kampen mot Stoppen på hjemmebane. Stoppen, som var serieleder, møtte mannsterke til kamp med blant annet sine 5 tippeligaprofiler; Thomas Sørum, Lars Granaas, Peter Kovacs og Magnus Sylling Olsen, samt trener Erik Midtgarden. Stoppen hadde allerede sikret seg opprykket, men de spilte likevel om kretsmesterskapet. IBK feide over Stoppen og allerede til pause var stillingen 3-0. IBKs spillestil kan sies å ha kommet noe overraskende på Stoppen, som forsøkte en tilsynelatende ny formasjon; 3-5-2. IBK var bunnsolide defensivt, og aggressive offensivt. De var beryktet for sin tekniske spillestil, og sine raske vendinger av spillet og aggressive kontringer. Kampen endte til slutt 5-1, til stor jubel for de om lag 100 tilskuerne.
IBK stilte med følgende 11 fra start: Pål Marcussen (keeper), Sander Laksholm (forsvar), Dionis Avdimetaj (forsvar), Joackim Welstad Andersen (forsvar), Even Hansen (forsvar), Dardan Krasniqi (midtbane), Jonas Olsson (midtbane), Martin Vesterlund (midtbane), Marius Olsson Akselvoll (angrep), Simen Åsen Moen (angrep) og Baldur Gunnarsson (angrep).
Sesongen endte med en nervepirrende siste serierunde mot Åskollen der de måtte matche resultatet til Drafn som lå bak på målforskjell. Kampen ble sendt direkte av Lokomotiv Lyskestrekk (Podkast) via dt.no (Drammens Tidende). Dette greide de og sesongen endte med et etterlengtet opprykk til 4. divisjon. Målet om opprykk var nådd og det hele ble feiret med champagne kombinert med gledestårer av de flere hundre oppmøtte i den avgjørende kampen mot Åskollen.
Med en stall på 24 spillere, per januar 2019, er hele 20 fra Krokstadelva. Spillergruppa er stort sett unge juniorer kombinert med noen få seniorer. IBK ønsker seg sakte, men sikkert tilbake til 3. divisjon - der de hører hjemme. Som et ledd i å nå målet satses det på lokale spillere med tilhørighet til klubben.
Brenneslesuppe
Brenneslesuppe er laget av vårens unge brennesleskudd. Brenneslene vaskes, hakkes og kokes i kraft eller med en buljongterning, jevnes med litt fløte og serveres med hardkokte eggebåter.
Dette er den vanligst måten å tilberede brennesler på, men de kan også stues.
Brenneslesuppe var en populær rett under krigen og flere av de matauk-heftene som ble utgitt, hadde oppskriften med.
EM i fotball 1984
Europamesterskapet i fotball 1984 (også kjent som Euro 84) ble spilt i Frankrike. For første gang deltok samtlige av UEFAs medlemsnasjoner. Turneringens format var stort sett den samme som i Italia fire år tidligere, med sju kvalifiseringsgrupper hvor gruppevinnerne gikk til sluttspillet, og at vertsnasjonen var direkte kvalifisert. Sluttspillet var imidlertid noe endret. Som i forrige mesterskap ble de åtte lagene plassert i to grupper, men denne gangen gikk de to beste lagene i hver gruppe til semifinaler, hvor gruppevinnerne møtte laget som kom på andreplass i den andre gruppa. Det ble heller ikke spilt bronsefinale i dette mesterskapet – og det har det heller ikke vært i noen av de etterfølgende mesterskapene.
Det er særlig to ting som vil huskes fra sluttspillet. Det ene er at det danske overraskelseslaget, anført av Preben Elkjær og 19 år gamle Michael Laudrup tok verden med storm. Det andre som huskes er Michel Platini. Med sine ni scoringer og flotte spill, vant den franske superstjernen mesterskapet nærmest på egen hånd.
I den andre sluttspillgruppen gikk Spania og videre, mens  for første gang i landets fotballhistorie måtte reise hjem etter det innledende gruppespillet. Semifinalen mellom og Portugal ble en klassiker, og ikke overraskende var det Platini som avgjorde kampen. Den andre semifinalen ble også en spennende affære hvor Spania til slutt trakk det lengste strået mot Danmark etter straffesparkkonkurranse. Selve finalen ble et lite antiklimaks. Frankrike var det klart beste laget, og tok en oppskriftsmessig 2-0-seier. Nok en gang kom Platini på scoringslisten – denne gangen etter en kjempetabbe av Spanias keeper Luis Arkonada.
Kvalifisering
Den største overraskelsen i kvalifiseringen var at tok førsteplassen i sin gruppe på bekostning av. Det var også overraskende at de regjerende verdensmesterne Italia gjorde det usedvanlig svakt i EM-kvalifiseringen, og kom nest sist i sin gruppe. hang lenge godt med i kvalifiseringen, og tok blant annet en flott seier over Jugoslavia, men etter at Tom Lund la opp midtveis i kvalifiseringen kollapset det norske laget og endte nok en gang sist i gruppa. I gruppe 7 ble det en svært spennende avslutning. så ut til å ha EM-billettene i boks, men da vant hele 12-1 over  i sin siste kamp, gikk de foran nederlenderne på flere scorede mål.
Gruppe 1
12. juni 1984
13. juni 1984
16. juni 1984
19. juni 1984
Tabell
Gruppe 2
14. juni 1984
Tabell
Semifinaler
24. juni 1984
Finale
27. juni 1984
Reisebüro der DDR
Reisebüro der DDR («DDRs reisebyrå») var den statlige reiseorganisasjonen i DDR. Reisebyrået hadde flere reiserelaterte funksjoner;
Byråets hovedkontorer lå i Haus des Reisens ved Alexanderplatz i Øst-Berlin.
Romersk hilsen
Romersk hilsen (Saluto romano) er en hilsen som ble brukt i Romerriket. Den utføres ved at høyre arm holdes rett ut i omtrent 45 graders vinkel, med håndflaten ned og fingrene samlet. Man kan blant annet se bruken av hilsenen på billedrelieffene på Trajansøylen i Roma. Andre hevder at forestillingen om en slik romersk tradisjon skyldes en misforståelse fra romantikken, som ble forsterket blant annet gjennom Jacques-Louis Davids klassiske maleri «Horatiernes ed» fra 1784.
Nyere bruk
Romersk hilsen ble tatt i bruk av de italienske fascistene under ledelse av Benito Mussolini fra 1919 for å trekke linjer tilbake til gammel storhet. Skikken ble tatt opp av det tyske nazistpartiet i 1923. Deres «hitlerhilsen» ble obligatorisk fra 1926. Også andre politiske høyrebevegelser tok i bruk varianter av romersk hilsen, deriblant den fascistiske Jerngarden i Romania og den fascistliknende kamporganisasjonen Falangen (Falange Española Tradicionalista y de las Juntas de Ofensiva Nacional-Sindicalista) i Spania.
Hermod
Hermod er sønn av Odin og Frigg og bror til guden Balder. Han er gudenes sendebud (det nordiske motstykket til den greske Hermes).
Hermods reise til Hel
Han er kjent gjennom historien i den norrøne Eddadiktningen om at Odin sendte ham til Hel for å kjøpslå om Balders frigivelse (Hermods helferd). Hermod red på Odins hest Sleipne til dødsriket hvor Balder var, og kom tilbake med beskjeden om at Balder kunne få vende tilbake bare dersom alle - både levende og døde - ville gråte over ham. Men dersom en sier imot og ikke vil gråte så skal han bli værende i Hel. Æsene ba da alle gråte for Balder, men ei gygre (jotunkvinne) ved navn Takk nektet med disse ordene:
Gygren Takk ble sagt å være Loke i forkledning. Som hevn ble guden Tor sendt for å fange Loke og straffe ham.
Hermod i annen diktning
Hermod nevnes i Edda-diktet Hyndluljod og i det gammelengelske diktet Beowulf. Betydningen i Beowulf er uklar, men Hermod framstilles her som en egoistisk dansk konge, og det trekkes paralleller til Saxo Grammaticus' framstilling av Lotherus (sakserkongen Lothar)
UFC 84
UFC 84: Ill Will var et MMA-arrangement i regi av UFC i Las Vegas, Nevada USA, 24. mai 2008.
Lada Samara
Lada Samara er en bilmodell fra den russiske bilprodusenten Lada. Modellen var i produksjon fra 1984 til 2004.
Modellen har hentet sitt internasjonale navn fra byen Samara, Russlands sjette største by og administrativt senter i Samara oblast. Til tross for Porsches deltakelse i motorkalibreringen ble aldri Samara like populær som Zhiguli-modellen i Vest-Europa, selv om modellen var motorteknisk robust og langt mer moderne enn den tradisjonelle Ladaen, som var basert på Fiat-modellen 124 fra 1966. Samaraen hadde, i likhet med eldre modeller, en del svake punkter i konstruksjonen, særlig var det elektriske systemet sårbart.
Ozarkplatået
Ozarkplatået er et fjellområde som strekker seg over mesteparten av den sørlige delen av delstaten Missouri i USA. Det strekker seg også innover den nordvestre delen av delstaten Arkansas, den nordøstre delen av Oklahoma og en liten del av det sørøstlige Kansas. De høyeste toppene ligger i den sørlige delen av området, med høyder på rundt 780 moh.
Team Darfur
Team Darfur var en koalisjon av internasjonale idrettsutøvere som vil forsøke å øke bevisstheten om, samt få en slutt på, krisen i Darfur, Sudan.
Organisasjonen hevdet å ha mer enn 360 utøvere på sin medlemsliste.
Team Darfur hadde 72 utøvere i sommer-OL 2008 i Beijing blant sine medlemmer, hovedsakelig fra USA samt Canada.
Abstraction-Création
Abstraction-Création var en løs sammenslutning av kunstnere i 1930-årene. Den ble igangsatt i Paris i 1931, og utga tidsskriftet Abstraction-création: Art non-figuratif mellom 1932 og 1936, og hadde utstillinger med abstrakt kunst flere steder i Europa.
Gruppen var ment å utgjøre en motvekt mot den figurative innflytelse som gjorde seg gjeldende i kunsten fra kretsen rundt André Breton og surrealismen. Stifterne var primært Auguste Herbin, Jean Hélion og Georges Vantongerloo. De fikk støtte fra flere kanter, og så ulike interesser og kunstnere som Piet Mondrian, Jean Arp, Marlow Moss, Naum Gabo, Barbara Hepworth, Ben Nicholson, Kurt Schwitters, Vasilij Kandinskij, Taro Okamoto, Paule Vezelay, Bart van der Leck, Leon Tutundjian, John Wardell Power og Mary Cassatt var involvert på forskjellig vis.
Tidsskriftet ble gjenopptrykt av Arno Press, New York 1968.
Wes Montgomery
John Leslie «Wes» Montgomery (født 6. mars 1923 i Indianapolis, død 15. juni 1968 samme sted) var en amerikansk jazzgitarist. Montgomery regnes av mange som en av jazzens største og som jazzgitarens viktigste bidragsyter siden Charlie Christian.
Oppvekst
Montgomery vokste opp i en musikalsk familie, med to eldre brødre (Monk og Buddy) som begge var dyktige musikere. Wes var selvlært (autodidakt) og lærte seg aldri å lese noter. I stedet utviklet han seg et godt gehør. En av hans første inspirasjonskilder var Benny Goodmans gitarist, Charlie Christian. Han plukket Christians spill, note for note. Etterhvert oppdaget han Charlie Parker og bebop. Wes turnerte med Lionel Hampton i 1948-'50, men holdt seg i ro i hjembyen etter dette, grunnet familiære omstendigheter. Hans brødre, The Montgomery Brothers, var allerede velkjente musikere da de bestemte seg for å ta lillebror Wes med på innspillinger i 1957, '58 og '59. Her kommer det fram at lillebror er den som virkelig har noe spesielt på gang. En del av disse innspillingene kan bli funnet på plata "Wes Montgomery: Far Wes" (Capitol Records, 1990).
Gjennombruddet
Wes hadde en ni-til-fire-jobb, samtidig som han spilte to "gigs" (konserter) hver kveld. En rett etter jobb, så en pause der han var hjemme og tok seg av familien. Senere på natta startet han på kveldens andre konsert, før han etter et par timers søvn, måtte på jobb igjen. Som forsørger av kone og syv barn, hadde han et formidabelt arbeidspress, noe som mange mener var den direkte årsaken til hans alt for tidlige bortgang. Det var på en av disse "after hours gigs" at han ble oppdaget av den velkjente altsaksofonisten Cannonball Adderly, som på denne tiden hadde æren av å spille i Miles Davis band. Wes hadde sittet isolert i Indianapolis og finpusset og modnet sitt spill i årevis. Det Adderly fikk høre denne september kvelden i '59, sjokkerte han så mye at han øyeblikkelig fikk Montgomery signert til plateselskapet Riverside ledet av produsent, Orrin Keepnews. Platene "The Wes Montgomery Trio" og "The Incredible Jazz Guitar of Wes Montgomery" kom ut i tett rekkefølge og Wes ble en sensasjon over natten. Aldri før hadde man hørt en gitarist som spilte med slik nerve, kraft og fantasi. Hans hard-swingende spillestil framstod som komplett mht til hans soloer, akkompagnement, rytme, teknikk, frasering og smakfulle interaksjoner. Han ble kåret til "Best New Star" i det prestisjetunge Downbeat Magazine i 1960.
Status som popstjerne
Etter flere glimrende "hardcore" Jazzinnspillinger på Riverside, ble Wes signert til det det gigantiske plateselskapet Verve av produsent Creed Taylor i 1964. Taylor skjønte at Wes hadde en formidabel evne til å formidle melodier, og satte dermed Wes til å tolke flere av datidens pop-låter. Montgomery fikk en mega hit med låta "Going Out of My Head" i 1966. For dette vant han årets Grammy for beste instrumentale jazzfremførelse. Dette fikk jazzfans og kritikere til å snu ryggen til Wes og mente at han hadde solgt sjela si for å bli stjerne. Wes mente selv at disse kritikerne tok feil, da det alltid var et "jazzkonsept" bak musikken. Lytter man til disse innpillingene kan man høre at Montgomerys spill som alltid er strålende, til tross for at musikken ofte er inntullet i relativt "smakløse" orkester-arrangementer. Nå begynte publikum som kom til hans jazzkonserter å uttrykke sin skuffelse når Wes på Jazzklubb slettes ikke spilte poplåtene han var blitt kjent for, men fortsatt tolket jazzklassikere som Impressions av John Coltrane og Round Midnight av Thelonious Monk. At Wes aldri sluttet å spille "hardcore" jazz er bl.a fint dokumentert på film i BBC programmet Jazz 625 fra 1965 og plata "Jimmy Smith & Wes Montgomery: The Dynamic Duo", fra 1966.
Privilegium
Et privilegium (flertall privilegier) er en særlov eller særrett som innebærer at en person, organisasjon eller gruppe tildeles flere juridiske rettigheter enn det andre innbyggere har. Ordet brukes i dag oftest i overført betydning. Det latinske ordet privilegium betydde unntakelseslov eller særrett. Ordet er satt sammen av privus, enkelt og lex som betyr lov.
Wes Montgomery
Giganten
Montgomerys spillestil kjennetegnes ved at han i stedet for plekter, brukte tommelen til å slå an strengene. Han ofret med andre ord fluiditet til fordel for tone/klang. Han fullendte teknikken mht å spille oktaver, en metode benyttet for å forsterke en melodilinje og som tidligere ble forbundet med Django Reinhardt. Han utviklet en utrolig "Blokk akkord" teknikk, dvs benyttelse av akkorder i solistiske partier, ikke ulikt et storband arrangement. Alt dette gjorde at han kunne bygge opp sine improvisasjoner til neste nivå, når de fleste andre ville ha vært ferdig med sine soli. For full nytelse av Montgomerys spill anbefales platene Incredible Jazz Guitar (1960), Full House (1962) og Boss Guitar (1963) og Smokin' at the Half Note (1965).
Privilegium
Bakgrunn
I tidlig moderne tid og frem til økonomisk liberalisme slo gjennom på 1800-tallet var det meste av næringsvirksomhet regulert ved privilegium. Disse privilegiene gikk oftes i arv. For eksempel hadde medlemmene av egne laug privilegium på handel, og håndverksvirksomhet. Byer hadde privilegier framfor landsbygd, konger hadde egne privilegier som ingen andre nøt godt av (kalt prerogativer), adelige hadde privilegier som borgerlige ikke innehadde etc. Til og med tiggere kunne i flere byer utstyres med privilegium på tigging eller retten til plukke korn etter innhøstinga. Adelskap bygde på et sett med skatte-, symbolske og juridiske privilegier.
Wes Montgomery
Kuriositet
Det sies at Wes utviklet sin spesielle "tommel-teknikk" ved at hans kone og naboer klaget over hans spill når han brukte plekter. For å få øvd (den eneste tiden på døgnet han hadde tid til dette var på kvelden) og ikke forstyrre søvnen til sine omgivelser, begynte Wes å eksperimentere med tommelen, noe som gav han en mykere og varmere klang.
Privilegium
Bakgrunn
Grupper som følte seg underprivilegert mislikte privilegiesamfunnet. I Frankrike førte denne misnøyen mot privilegiene til revolusjon. I USA var det motsatt, der gikk befolkningen til revolusjon for å beholde skattefrihetsprivilegier de hadde. Privilegiesamfunnet bygde på prinsippet om standsinndeling og ulikhet for loven, dette ble under inspirasjon av opplysningsfilosofi etstattet med prinsippet om at alle borgere skulle være like for loven.
Wes Montgomery
Komponisten
Montgomery var ikke bare en fantastisk gitarist, men må også regnes som en av jazzhistoriens største komponister. Hans komposisjoner preges av sterke melodier, ur-sterk rytmikk, sofistikert harmonikk og logikk. Hvis man studerer komposisjonene West Coast Blues, Four on Six, Twisted Blues, Full House og Jingles, burde dette komme klart nok fram.
Privilegium
Bakgrunn
I Norge ble privilegiesystemet nedbygd i løpet av 1800-tallet. Først ble adelskap opphevet i et Stortingsvedtak på 1820-tallet. Én etter én næring ble deregulert, det vil si at det ikke krevdes privilegiebrev for å drive næringa. Det siste arvelige privileget var avviklinga av apotekerprivilegiene i 1939.
Bagram Air Base
Bagram Air Base er en flyplass ved den historiske byen Bagram i Afghanistan. Den er blitt omgjort til en flystasjon for Det amerikanske flyvåpen, som også forestod en kraftig utbygging av basen, blant annet med forlengelse av en rullebane til 3,5 kilometer.
Bagram Theater Internment Facility - USAs hovedfangeleir i Afghanistan
I 2005 offentliggjorde The New York Times en intern militær rapport som viser grov bruk av tortur i fangeleiren, blant annet at flere fanger har blitt slått til døde. Rapporten utdyper og bekrefter en tidligere uttalelse fra US.Army.
I henhold til artikler publisert i The New York Times hevder både fanger som har blitt holdt begge steder og amerikanske militære talsmenn at forholdene i leiren er verre enn på Guantanamo. Amnesty International har også anklaget USA for bruk av tortur i leiren.
Klokkemøll
Klokkemøll (Cryptolechiidae) er en gruppe av sommerfugler som hører til overfamilien Gelechioidea. Av de litt over 250 kjente artene finnes én, Orophia ferrugella, i Norge. De fleste artene regnes til den store slekten Cryptolechia, hvor det nylig er beskrevet mange arter fra Kina (Wang 2006). Klokkemøllene blir ofte regnet som en undergruppe til en av de artsrike familiene Depressariidae eller Oecophoridae.
Utseende
Små (vingespenn gjerne 10 – 15 mm) sommerfugler, brun-gul-grå-mønstrede, med avlange, i spissen avrundede vinger. Hodet er forholdsvis stort og bredt, ofte med lange, oppstående hår i pannen (lang lugg). Labialpalpene er lange og krummet bakover over hodet, det ytterste leddet når gjerne bakenfor hodets bakkant. De innerste leddene er tett kledt med oppstående hår, de to ytterste nakne og tynne. Antennene er trådformede, omtrent 2/3 så lange som forvingene. Disse er avlange og slanke, vanligvis avrundede i spissen med ganske lange hårfrynser ytterst. Spissen kan noen ganger være litt uttrukket. Bakvingene er grå eller bleke, ensfarget, nokså brede med middels lange hårfrynser. Beina er forholdsvis lange med markerte sporer.
Jon Erichsen
Jon Erichsen (islandsk Jón Eiríksson) (født 31. august 1728 på gården Skálafell i Austur-Skaftafellssýsla på Island, død ved selvmord 29. mars 1787 i København) var en islandsk embetsmann, bibliotekar og forfatter som tilbragte mesteparten av livet i Danmark.
Embetsmann
På sine eldre dager led Erichsen av sykdom og tungsinn, som til slutt fikk ham til å søke døden ved å kaste seg ut fra Langebro i København.
Litterær virksomhet
Som islending interesserte Erichsen seg for norrøn litteratur, og skrev en rekke avhandlinger om nordiske antikviteter. Han bidro også til offentliggjørelse av norrøne tekster. Han skrev en uavsluttet biografi om Torfæus. Fra 1772 var han medlem av den Arnamagnæanske Kommission, og fra 1779 til sin død var han formann i det nystiftede islandske litteraturselskapet (Lærdómslistafélag).
Cyril Raffaelli
Cyril Raffaelli (født 1. april 1974) er en traceur; en person som driver med parkour, stuntmann og kampsportutøver. Samarbeider ofte med Luc Besson og David Belle.
Buckley Air Force Base
Flystasjonen er oppkalt etter premierløytnant John Harold Buckley.
Johan Henrik Thomander
Etter farens død testamenterte Thomanders døtre et hus i Sandgatan i Lund til Lunds universitet, for at det skulle brukes til studenthjem. Det finnes fremdeles, og heter Johan Henrik Thomanders studenthem.
Bakgrunn, oppvekst og studier
Thomander var utenomekteskapelig sønn av visepastor Albrecht Johan Pisarski og Maria Sophia Thomaeus (1776-1851). Foreldrene møttes da faren hadde tjeneste i morfaren prosten Thomas Thomanders forsamling Fjälkinge. Morens slekt stammet etter tradisjonen fra en skotsk adelsmann som var blitt strandsatt ved Torekov omkring 1615 og senere opptatt som murermestere i Helsingborg, og kalte seg Hans. Thomander var søstersønn av forfatteren, salmedikteren og presten Jöran Jakob Thomæus. Moren giftet seg senere med faktoren Thomas Bond. Thomander vokste opp hos sin mormor Elsa Sophia Mandorff i Lund, og begynte å studere ved universitetet i 1812. I 1814 måtte han avbryte studiene og ta en stilling som lærer i Karlshamn. Han begynte å arbeide hos en kjøpmann i samme by. Han studerte på fritiden.
Prest, tidlig karriere
Han ble presteviet for den lutherske kirke i Sverige i 1821. I 1826 ble han dosent ved teologisk seminar i Lund. I 1833 ble han professor i pastoralteologi, og avla teol.dr. graden ved København universitet i 1836.
I 1840 trådte han inn i det politiske liv som medlem av prestestanden, og i 1855 ble han valgt inn i Svenska Akademiet etter Per Daniel Amadeus Atterbom.
I 1851 tiltrådte han som domprost i Göteborg.
Biskop
I 1856 etterfulgte han Henrik Reuterdahl som biskop i Lunds stift. Han kjempet ivrig for forandring av kirkeforfatningen og var likeledes talsmann for avholdssaken. Han deltok i de skandinaviske kirkemøtene i København i 1857 og i Lund i 1860.
Litterær produksjon
Thomanders skrev flere fagbøker, men arbeidet også som oversetter. I 1825 utkom hans svenske oversettelser av Shakespeares De lystige koner i Windsor, Som dere vil ha det, Helligtrekongersaften, Antonius og Kleopatra og Kong Richard II. Videre oversatte han Skyene av Aristofanes i 1826, Manfred av Lord Byron samme år, og Brutus etter Voltaire i 1830.
Teologisk forfatterskap
Han innledet sitt teologiske forfatterskap med avhandlingen De antichristo primae ecclesiae (1826). Sammen med Henrik Reuterdahl utgav han tidsskriftet Theologisk quartalskrift (1828–1832, 1836–1840).
Nebbmunner
Nebbmunner (Hemiptera) er en orden av insekter. De suger ut næringen fra planter eller kroppsvæske fra dyr. Noen få arter suger blod fra pattedyr. Enkelte arter er skadedyr i jord- og skogbruk.
Det er i Norge funnet 1 209 arter, som fordeler seg med 758 arter av plantesugere og 451 arter av teger.
Levevis
De lever av plantesaft fra planter og trær, men også som rovdyr, der de suger ut kroppsvæske fra andre dyr.
Nebbmunner har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Systematisk inndeling
Et latinsk familienavn ender med ...idae, og et navn på en overfamilie på ...oidea.
Tradisjonelt var (er) gruppen nebbmunner delt i to underordener: plantesugere (Homoptera) og teger (Heteroptera).
Nyere forskning og studier viser at denne måten å systematisk dele nebbmunnene opp i, er en parafyletisk inndeling. I nyere systematikk deles nebbmunner vanligvis i fire delgrupper. Den tidligere underordenen plantesugere (Homoptera) utgjør tre av delgruppene og tegene utgjør den fjerde delgruppen.
Men det er uenigheter om inndelingen av nebbmunner. I 1995 lanserte Sorensen et al. (se kilde), en inndeling med bare tre grupper: plantelus, sikader og gruppen Prosorrhyncha, en egen delgruppe, med de to søstergruppene: teger og Coleorrhyncha.
John de Vere, 14. jarl av Oxford
'''John de Vere, 14. jarl av Oxford''' (født 1499, død 1526) var sønn av Sir George de Vere, og nevø av John de Vere, 13. jarl av Oxford. Han arvet jarledømmet fra sin onkel da denne døde uten egne barn i 1513. Da han selv døde i 1526 hadde han ingen legitime barn, og ble etterfulgt av sin tremenning, John de Vere, 15. jarl av Oxford.
Liaocheng
Liaocheng (kinesisk: 聊城, pinyin: Liáochéng) også kjent som «Vannbyen», er en by på prefekturnivå i den vestligste del av provinsen Shandong i Folkerepublikken Kina. Den grenser til Jinan i sørøst, Dezhou i nordøst, Tai'an i sør, og provinsene Hebei og Henan i vest. Keiserkanalen renner gjennom prefekturet.
Området er en stor kull-region, og byen har ikke mindre enn 4 kullkraftverk, det største med en kapasitet på hele 2.640 MW.
Administrasjon
Liaocheng administrerer ett distrikt, et byfylke og seks fylker.
Rødspettegneis
Rødspettegneis er en dekorativ mørk bergart (gneis), med innslag av rødbrune granatkrystaller.
Dannelse
Steinen ble dannet for ca. 1 100 mill. år siden i en stor fjellkjede som nå er en del av Sørlandet.
Steinen består av rødbrun granat, sort amfibol og glimmer, mørke metalliske jernmineraler, lys kvarts og feltspat. Den mørke farven fremkom da væsker strømmet gjennom en sprekk i fjellet. Væskene reagerte med steinen, «spiste opp» kvartsen, og omgjorde granatene til amfibol i de nærmeste par centimetrene.
Bruk
Stein fra Haslatangen ble tatt ut i perioden 1890–1940 og brukt som gravstein. Uttaket av steinen var lite, og ble kun brukt på de lokale kirkegårdene på Sørlandet.
Arrow Seismic
Arrow Seismic ASA er et norsk selskap som utvikler, eier og opererer skip for den maritime seismikkindustrien.
Selskapet ble notert på Oslo Axess den 24. mai 2007, hvor det har tickeren ARROW.
Eksterne lenker
Offisiell hjemmeside
Khalag tazi
Khalag tazi er ei mynde som også er kjent som afghansk steppemynde og bell-murraymynde i vesten.
Mari Hemmer
Mari Hemmer (født 20. november 1983) er en norsk skøyteløper. Hun representerer ASK.
Khalag tazi
Utseende, anatomi og fysikk
Som type minner khalag tazi mest om en afghaner, men den har mindre pels enn de afghanerne vi kjenner fra vesten og det er også andre anatomiske forskjeller som peker mot tazi og/eller lokale typer av afghaneren. Rasen ble i en tid også kalt Bell-Murray mynde, fordi en major med navn G. Bell-Murray, som var skotsk offiser, på 1920-tallet introduserte den i Europa.
Mari Hemmer
Hemmer tok sin første medalje i senior-NM som 20-åring og siste års junior i 2003, og har var i perioden 2003–2014 en av landets beste langdistanseløpere i hurtigløp på skøyter til hun la opp som skøyteløper etter OL-sesongen 2014. Hun har 19 NM-titler i senior: 4 i allround, 3 i sprint, 3 på 3 000 meter og 9 på 5 000 meter, det siste er gullet på 5 000 meter fra enkeltdistanse-NM 2014.
Hun fikk 4.-plass i divisjon B, og 24. beste tid totalt og personlig rekord, på 3000 meter i verdenscupen i Thialf stadion i Heerenveen, Nederland, 12. november 2006. Hun ble norgesmester allround på Geithus, 16.-17. desember 2006, men kom ikke med i første uttak til EM på skøyter 2007. Norges Skøyteforbund snudde og lot Hemmer dra til mesterskapet på Arena Ritten i Klobenstein, Italia. Hemmer ble til slutt nummer 18 i EM og kvalifiserte seg ikke for verdensmesterskapet.
Khalag tazi
Bruksområde
Rasen er en utpreget jakthund som energisk hetser småvilt i det afghanske steppelandet vi kaller Khalag, et område som ligger i det sydvestlige hjørnet av Afghanistan. Den brukes også som vakthund.
Mari Hemmer
Under EM i Kolomna 12.-13. januar 2008 ble Hemmer nr 16 sammenlagt. Selv om hun ikke klarte å kvalifisere seg til den avsluttende 5000 m, sikret hun en tredje norsk deltaker i EM 2009.
Khalag tazi
Lynne og væremåte
Lynnet skiller den seg klart fra de afghanere vi kjenner her i vesten. Den er tøffere og mer selvstendig og distansert i sin framferd overfor fremmede, nærmest sky. Rasen er hengiven og trofast mot familien og deres nærmeste venner.